2015. JÚLIUS 8. HAT ÉVVEL MAGGIE ÉS PAUL HALÁLA ELŐTT
Hampton megyei segélyhívó. Mi történt?
Halló! Most mentem végig a Crocketville Roadon.
Valaki az úton feküdt.
Az úttesten, vagy az út szélén?
Az úttesten.
Az úttesten?
Így el fogják ütni.
Jól van, küldök egy járőrt.
- Rendben. - Köszönöm, uram.
2019-ben a híroldalunk folyamatosan tudósított a csónakbalesetről.
2021-ben pedig a kettős gyilkosságról.
Paul és Maggie Murdaugh halála kapcsán
levelet kaptunk egy anonim informátortól
egy közlekedésrendészeti jelentésről
Stephen Smith 2015-ös halála ügyében.
Stephen Smith testét
egy félreeső Hampton megyei út közepén találták meg,
nem messze az autójától.
Elkezdtem kutakodni.
Ki ez a Stephen Smith? Mi történt vele?
És megtaláltam a rendőrségi kihallgatások felvételeit 2015-ből.
DÉL-KAROLINAI KÖZLEKEDÉSRENDÉSZET
Rowell közrendőr, a témánk a 2015. július 8.-i eset.
Végigvehetjük együtt?
Jelenlegi tudásunk szerint egy kedves fiatalembernek
hazafelé műszaki probléma támadt az autójával.
Elfogyott az üzemanyag, vagy ilyesmi. Kiszállt, és gyalog indult el.
Hajnali 04.30 körül értem a helyszínre.
Egy fiatal, fehér férfit találtam ott,
aki súlyos fejsérüléssel az úttesten feküdt.
Semmi sem utalt arra, hogy közlekedési baleset történt.
A ruhája nem volt szakadt. A cipője a lábán volt.
A mobilja a zsebében.
Ez egy sötét külterületi út.
De ha valakit elütnek,
az valószínűleg nem az úttesten lesz.
Valószínűleg nem lesz a lábán a lazán illeszkedő cipője.
Csak fejsérüléseket láttam a fiatalemberen.
Nem olyan módon fröccsen rá vér, ahogy ebben az esetben történt.
És valószínűleg nem ilyen pozícióban találják meg.
Ez akkor is többeknek feltűnt, a jelentésben is megkérdőjelezték.
De sajnos senki nem ásott mélyebbre.
Ahogy mondtam, nem tudjuk biztosan. Nem jutottunk ellentmondó információkhoz.
Megkerestem a forrásaimat az ügynökségnél,
szereztem egy példányt a jelentésből, megbizonyosodtam a valódiságáról,
és azonnal feltűnt, hogy Buster Murdaugh szerepel a jelentésben.
KETTŐS GYILKOSSÁG DÉL-KAROLINÁBAN
WADE HAMPTON KÖZÉPISKOLA
Malloryval és Connorral egyidőben jártunk gimibe Stephennel.
Mindig mindenkivel nagyon kedves volt.
Szerette a barátait.
Boldog volt.
Stephennel tizedikben lettünk barátok.
Nagyon viccesnek találtam,
és bejött a személyisége,
mert leszarta, ki mit gondol róla.
Mindig önmaga volt.
Mindig táncolt, énekelt, nagyon szórakoztató volt.
Mallorynál aludtam.
Nem messze tőlük történt a dolog.
Nagyon megijedtünk, hogy valaki az út közepén halt meg.
Hampton megyében ilyen addig nem történt.
Közvetlenül a halála után
az egész város összefogott, hogy segítsék a családot,
és kiderüljön, mi történt.
De aztán elfelejtődött az ügy.
Stephen ügyében nem jutottak semmire. Az anyukája, Sandy magánnyomozót fogadott.
Nyomozóként az első feladat ellenőrizni,
mi történt az ügyben korábban.
Dél-Karolinában a gépjárművekhez köthető elhalálozások
a közlekedésrendészet hatásköre.
Az első pár hétben a közlekedésrendészet pörgött.
Nagyon sok embert kihallgattak.
Stephen ismerőseit, barátait, osztálytársait, és így tovább.
Az ügyszám CL-062.
Szeretnék beszélni veled.
Nyilván Stephen Smith halála kapcsán.
Tudod, mire gondolok?
Igen, tudom.
Elmondanád, mit hallottál?
Eredetileg azt mondták, elütötte egy autó. De mondtak ezt is, azt is.
Azt hallottam, elütötték, ennyi.
Cserbenhagyásos gázolást mondtak. De mindenkitől mást hallottam.
Egy dolgot tudok: nem ütötték el.
Nemrég azt hallottam,
hogy ott volt két-három fiatalember egy autóban,
és talán azok szórakoztak vele, vagy valami ilyesmi.
Csupa pletyka. Senki sem vállalta, hogy ő maga tudna valamit.
Mindenki mástól hallotta.
Olyan embert keresek, aki hajlandó
a saját neve alatt információkat adni.
Megértem, hogy aggódik.
Hallottam, hogy a közelében álló emberek
egy ideje mindenkivel beszélnek, és... szóval...
Fenyegetőznek, hogy senki ne mondjon semmit,
hanem aki tud valamit, hallgasson.
Azt mondta, nem fogom elhinni, kit hallott.
Kimondta a nevét, és megdöbbentem.
Hallottam pár nevet, és...
Azaz egy nevet.
És a neve... Mindenki Buster Murdaugh-ként ismeri.
V. NEMZEDÉK
- Buster Murdaugh. - Buster Murdaugh.
Mindenki azt mondja, a Murdaugh fiúk voltak.
Újra és újra.
Amikor először hallottam,
azt hittem, a kisebbik Murdaugh volt,
Buster öccse, Paul,
mert Paul inkább az a típus, hogy Murdaugh vagyok, bármit megtehetek.
- Érted, nem? - Igen.
Ezt valahogy
senki sem akarja kimondani.
Mert...
Nem mondom, hogy hatalmuk van,
de a Murdaugh névnek azért súlya van itt Hampton megyében.
A kihallgatásokból elég egyértelmű.
Stephen halálának köze van a Murdaugh családhoz.
Tehát azt hallottad, hogy Buster valamilyen kapcsolatban volt Stephennel?
Igen.
Természettudományt tanítottam a Wade Hamptonban.
Az a hír járta, hogy Stephen és Buster jó barátok.
Stephen nagyon okos volt,
és segített Busternek pár beadandóban.
Jobb szó híján korrepetálta.
Stephen Smith meleg volt. Hampton megyében élt.
Biztosan nem volt könnyű dolga
egy ilyen városban, ahol ez társadalmilag nem elfogadott.
Sokan kibeszélhették.
Sokan pletykálták,
hogy Buster és Stephen között van valami.
A Murdaugh családban valószínűleg lenézték a melegeket.
Egész életemben ismertem Murdaugh-ékat.
Hampton nem nagy város.
Gondolom, nem akarták,
hogy folt essen a becsületükön, vagy valami ilyesmi.
Amint felbukkan a Murdaugh család neve,
vagy hogy az egyiküknek köze lehet Stephenhez,
hirtelen megváltozott a hozzáállás az ügyhöz.
Már nem Stephen ügyét akarták megoldani, hanem a Murdaugh családot védték,
hogy egyértelmű legyen: semmi közük hozzá.
Mert erre gondolni sem akart senki.
Elmondaná, mit hallott Stephen Smith ügyében?
Nem tudom. Csak pletykákat tudok mondani.
Jelenleg mindennek örülünk.
Rengetegszer hallottam a pletykát,
hogy Buster és Stephen titokban jártak,
és vállalni akarták Buster családja előtt.
Később azt mondogatták, hogy amikor Stephen meghalt,
hazafelé tartott az iskolából, és kifogyott a benzinje.
Én annyit tudok,
hogy Buster lehetett egy-két társával.
A 601-es úton voltak.
Meglátták a kocsit az út szélén. Gondolom, látták a fiút sétálni.
A pletykák szerint Stephen Bustert hívta segíteni,
aki pont a környéken volt.
Hazafelé tartott egy barátjával egy softballversenyről.
És azt hiszem, nem tudom pontosan, de szívatni akarták,
vagy valami ilyesmi.
Szerintem felvette Stephent,
és elhitette vele, hogy hazaviszik,
de aztán mentek valamennyit,
és félresiklottak a dolgok.
Szerintem a Murdaugh család mindent megtett aznap este,
hogy mindenki tartsa a száját.
Valakitől hallottam, hogy Buster volt.
Mondom, akkor nem lesz vele semmi, mert ez nem az a család.
IV. NEMZEDÉK
Amikor Stephen meghalt,
a halottkém után Randy Murdaugh hívta az apukámat.
Azt mondta, vállalja az ügyet,
természetesen ingyen.
Elég fura.
Murdaugh-ék tudnak róla.
- Értem. - Tudják, hogy érdeklődünk.
Beszélni fogok Busterrel, és megmondom neki,
hogy tisztáznia kell magát.
Ha baleset történt, mondja el.
Tisztázzuk a dolgokat, hadd tudjon megnyugodni a család.
Beszélni akartam Busterrel. Beszélni akartam Alexszel.
De semmi sem történt az ügyben. Semmi. Semminek sem akartak utánajárni.
Ez az ügy eltűnt a süllyesztőben.
A közlekedésrendészet felvételein többen, többször említik a Murdaugh nevet,
de senki sem hallgatta ki se Bustert,
se mást a Murdaugh családból.
Miért nem?
Egy hónappal az eset után
már mindenki azt pletykálta, hogy Murdaugh-ékhoz van köze.
És újságíróként megtanultam, hogy ha több helyről
többen ugyanazt mondják,
az vagy nagyon szaftos pletyka, vagy van benne valami igazság.
A 2015-ös hálaadási lapszámban
Sandy Smith a városhoz fordult.
„Megölték a fiamat.
Ha valaki tud valami, kérem, mondja el! Csak válaszokra és megnyugvásra vágyunk.”
A Murdaugh család nevét nem írhattuk le,
különben bepereltek volna.
Azt írtuk, a pletykák szerint egy ismert családnak is köze lehet hozzá.
Mindenki tudta, kiről van szó.
Kiadtuk a lapszámot, és vártunk.
Az emberek odajöttek a boltban, hátba veregettek,
hogy milyen jó, hogy megjelent a cikk, hogy büszkék rám a bátorságom miatt.
A nevüket nem írtuk le, de minden benne volt.
De semmit sem ért. Senki sem állt elő.
Mesélj Morganről!
Mert ő is hallotta a pletykákat,
és akkor jött össze Paullal.
Morgan azt mondta, beszélt Murdaugh-ékkal
a Bustert és a barátait meg Stephent érintő pletykákról,
meg hogy Paul is ott lehetett.
Amikor járni kezdtem Paullal, egy lány rám írt a Facebookon,
hogy oka van feltételezni,
hogy Paul vagy Buster ölte meg Stephent.
Alex, Maggie, Buster, Paul és én náluk voltunk.
A konyhában ültünk, miután megvacsoráztunk.
És rákérdeztem, hogy miért írta ezt nekem ez a lány.
De csak legyintettek rá.
„Nem ölnénk meg azt a kis buzit.”
Mondom...
Visszanézve ez volt az első intő jel, amit figyelmen kívül hagytam.
De úgy voltam vele, ezek Murdaugh-ék.
Nyilván nem szoktak embert ölni.
2018. FEBRUÁR 2. HÁROM ÉVVEL KÉSŐBB
Segélyhívó, hol van?
A házvezetőnőm elesett, és vérzik a feje.
Nem tudom felsegíteni.
Honnan esett le?
A lépcsőn felfelé jövet esett el. A téglalépcsőn.
Kint van, vagy bent?
Kint.
Tud kommunikálni, vagy eszméletlen?
Nem eszméletlen, de csak motyog.
Értem. Azt mondta, próbált felkelni, és újra elesett?
Nem. Rám támaszkodott.
Értem.
Azt mondta, engedjem el, és próbált kapaszkodni, de újra elesett.
Értem. Tudják az adatait?
Nekünk dolgozik.
Mennyi idős?
Nem tudom. Úgy 58 éves lehet.
Tudja a nevét?
Gloria Satterfield.
Értem. Tud róla, volt-e már agyvérzése, vagy ilyesmi?
- Hölgyem, ne kérdezősködjön, hanem... - Már úton a segítség.
Gloria Satterfield volt a házvezetőnő,
és 2018 februárjában náluk volt.
A családjának azt mondták,
hogy a lépcsőn elbotlott a kutyákban,
hátraesett, és nagyon beütötte a fejét.
A kórházban nem lehetett vele kommunikálni.
Nem.
Amíg a kórházban volt, egészen a haláláig
nem tudta elmondani, mi történt.
Tudtam, hogy Gloria kórházban van.
Alex egyik nap úgy jött haza, hogy meglátogatta.
Azt hiszem, két nappal később halt meg.
Pault nagyon megviselte Gloria halála.
Sírt. Fájt neki.
A temetése után a kocsiban
sokáig mesélte a közös történeteiket, az emlékeit róla.
Nagyon hatott rá Gloria halála.
Amikor megtudtam, hogy elesett,
bordatörése lett és súlyos agysérülése,
valahogy éreztem, hogy ezt valaki okozta,
és nem a kutyák.
Alexről nagyon nehéz leolvasni az érzéseit.
És akkoriban súlyos fájdalomcsillapító-függősége volt.
Paul hétvégére ott maradt vele,
amíg az apja lejött a szerről.
Egyszer én is ott voltam.
Alex eleve nagyon fehér bőrű, de akkor borzasztó sápadt volt.
Csak feküdt a kanapén,
rángatózott, és holtsápadt volt.
Megszakadt az ember szíve a látványtól. De Paul...
Paul nagyon segíteni akart neki.
Volt, hogy Gloria gyógyszereket talált
Alex ágya alá ragasztva a hamptoni házukban.
Paul nagyon aggódott az apja egészségéért.
Tudta, hogy gyógyszerezi magát. Gloria ezért szólt neki,
és azért is, mert félt Maggie-hez menni.
Félt, hogy kirúgják miatta,
vagy meggyanúsítja, hogy kutakodott náluk.
Ez 2018 elején történt. Abban az évben halt meg.
Túl sokat tudott.
Úgy gondolod, azért nincs már köztünk, mert túl sokat tudott?
MORGAN SZÜLEI
A halála után elkezdtek pletykálni. Egyszer a szerszámboltban voltam.
Arra járt Maggie Murdaugh, és valaki azt mondta rá,
hogy ott megy Gyilkos Maggie.
Mondom, miért mondja ezt rá?
„Nem tudtad? Ő lökte le a házvezetőnőt a lépcsőn.”
Azt is mondták, hogy Paul lökte le,
meg azt is, hogy Maggie.
Sosem értettem.
Sokan pletykálták,
hogy Paulnak köze lehetett a halálához.
De ez egészen biztosan hazugság.
Sosem bántotta volna.
A temetés után
Alex azt mondta Paulnak, bepereli magát,
és kártérítést fizet a családnak.
Ezt én és Paul is hallottuk.
Alex azt mondta, kártérítési igényt nyújt be a biztosítójához,
mert az ő kutyái miatt halt meg Gloria.
Így segíthet Gloria fiainak,
és gondoskodhat róluk, mert anya nélkül maradtak, és ez nála történt.
Felhívtam Murdaugh-ék moselle-i házának gondnokát, Ronnie Freemant.
Megkérdeztem, hogy hallotta-e esetleg,
hogy Stephen Smith haláláról beszélnek.
Erre nemmel válaszolt.
De a beszélgetés során szóba hozta
Gloria Satterfield ügyét.
Én úgy 07.30-kor kezdtem a munkát,
Gloria pedig 08.30 körül jöhetett.
Odasétált a házba,
egyik kezében McDonald'sos pohárral, a vállán táskával.
Minden reggel így jött.
Aztán Maggie 15 perccel később hívott.
Megkérdeztem, mi történt. Sokkos állapotban volt.
„Gyere! Gloria elesett. Minden csupa vér!”
A lába a feje fölött volt.
Vízszintesbe kellett raknunk.
Paul megfogta a lábát,
én meg a vállát, és arrébb fektettük.
Aztán jöttek a mentők. Te, Paul és Maggie voltatok ott.
A nyomozati iratok szerint Alex beszélgetett Gloriával,
és Gloria azt mondta, a kutyákban botlott meg.
Ez nem igaz. Alex nem volt ott.
Alex még akkor sem volt ott, amikor a mentők elmentek?
Így igaz.
Alexander Murdaugh vallomása.
Murdaugh úr, tudja, hogy rögzítem, igaz?
- Igen. - Engedélyezi?
- Igen. - Elmondaná a nevét?
Richard Alexander Murdaugh.
És az Alexandert használja?
Csak Alex.
Értem.
Ön szerint mióta dolgozott Gloria
önnek vagy a családjának?
Régóta dolgozik a családnak.
Úgy sejtem, közel 20 éve.
Nem is! Kiskorukban vigyázott a gyerekekre.
A kisfiam még nagyon kicsi volt. Tehát...
És beszélt Gloriával,
mielőtt a mentő elvitte?
- Igen. - Értem.
Megkérdezte, mi történt?
Azt mondta, a kutyák miatt esett el.
Értem. Tehát ennek nem volt szemtanúja?
- A konkrét esésnek? - Igen.
Nem. Tudtommal nem.
Értem.
Szerintem Paul komolyan elhitte, hogy a kutyákban esett el,
és jobban érezte magát attól,
hogy az apja helyesen cselekszik, beperli magát,
és gondoskodik a fiairól és a családjáról.
Ezért nem említettem, hogy mire gyanakszom.
De nagyon furcsa, hogy abban az évben, amikor megtalálta Alex gyógyszereit,
elmondta Paulnak, és Paul elvonásra kényszerítette... Szerintem ez...
Szerintem csináltak vele valamit. És nem megfelelően kezelték az ügyet.
Minden halálesethez kapcsolódik egy sztori Alex Murdaugh-tól,
ami az ő céljait szolgálja: a felépített birodalmuk megtartását.
A 2015-ös haláleset nagyon gyanús.
A három évvel későbbi szintén gyanús.
Aztán Paul és Maggie moselle-i halála után
végképp átszakadt a gát.
Újabb friss hírek
a dél-karolinai kettős családi gyilkosság kapcsán.
Az állami nyomozók újranyitottak egy másik, 2015-ös gyilkossági ügyet is
Paul és Margaret Murdaugh halálával összefüggésben.
A dél-karolinai rendőrség nem nevezte meg, milyen bizonyítékot találtak,
és hogy a Murdaugh család érintett-e az ügyben.
Néhány héttel a moselle-i kettős gyilkosság után
a nyomozók újrakezdték a vizsgálódást
Stephen Smith ügyében
a kettős gyilkossági ügyben talált bizonyítékok alapján.
Az egykor jó nevű dél-karolinai ügyvédnek, Alex Murdaugh-nak
több váddal is szembe kell néznie.
Több ügy is a nyilvánosság elé került.
Alex világa kezdett darabokra hullani körülötte.
Nem tudta, mit tegyen.
És közben a Murdaugh ügyvédi irodánál kiderült,
hogy Alex valószínűleg meglopta az ügyfeleiket.
A szemére vetették, és kirúgták.
Az irodánál komolyan elbeszélgettek vele.
„Tudjuk, hogy lopsz.
Ezt kivizsgáljuk,
és többé nem tartozol közénk.
Elhatárolódunk tőled.
Dédapád ügyvédi irodája nem kér belőled.”
Rájött, hogy minden összeomlik körülötte.
Bele kell élnünk magunkat a helyzetébe.
Alex Murdaugh kétségbeesett volt.
2021. SZEPTEMBER 4. 3 HÓNAPPAL A KETTŐS GYILKOSSÁG UTÁN
Épp Miley-val és Connorral voltam.
Valakit felhívtak, hogy Alex-et meglőtték.
Miley-val egymásra néztünk.
Hihetetlennek tűnt.
Aztán jött a hír. „Alex Murdaugh-ot meglőtték az út szélén Hampton megyében.”
Mondom, mi? Nem!
Egy dél-karolinai rejtély tovább bonyolódik.
A hatóságok szerint az 53 éves ügyvédet, Alex Murdaugh-t
meglőtték Hampton megyében, és megsérült. Az állapotáról nincs hír.
Alexet helikopterrel vitték kórházba. Fényes nappal kapott fejlövést,
amikor kereket cserélt az út szélén.
Megírtuk, hogy Alex Murdaugh-ot egy savannah-i kórházba vitték.
Nem!
Charlestonba vitték, nem Savannah-ba.
A FITSNews téved! Nem tudják, miről beszélnek.
Savannah-ban volt.
Az ügyvédei hazudtak az újságíróknak, hogy távol tartsák őket.
Nem értettük. Szándékosan félre akarnak vezetni?
Aztán kikerültek a segélyhívásai.
Hampton megyei segélyhívó. Hol van?
Defektet kaptam, és megálltam.
Valaki idejött segíteni.
Aztán le akart lőni.
Meglőtték?
Igen.
De egész jól vagyok.
Vezetni nem tudok.
Értem.
És nagyon vérzem.
Hol? Melyik testrésze?
Nem tudom. Valahol a fejemen van a seb.
Hogy hívják?
Alex Murdaugh.
Alex Murdaugh?
Igen.
Értem.
Beletelt pár napba, hogy kiderüljenek a részletek.
Alex úgy érezte, nem bírja ezt tovább.
És úgy döntött, végez magával.
Alex beismerte, hogy hibázott. Öngyilkossági kísérletet követett el.
Valahogy gondoskodni akart az életben maradt fiáról, Busterről.
Azt akarta, hogy a halálával legalább a fia járjon jól.
Kitalálta, hogy felbéreli egy ismerősét, hogy lője fejbe.
Igen, ez a...
Ez a Salkehatchie Road.
Van egy ember az út szélén, és csupa vér.
Integet a kezével.
Ott fekszik, és integet?
Nem néz ki vészesen. Féltünk, hogy csapda, ezért nem álltunk meg.
Azt jól tették.
Fura volt az egész.
Aztán pár nappal később
egyre több kérdés merült fel
Alex ügyvédeinek magyarázata kapcsán.
Indul az exkluzív interjúnk Alex Murdaugh ügyvédjével.
Elment a díleréhez, és megkérte, hogy lője le.
A díler fél órán belül fejbe lőtte.
A fia és a felesége 90 nappal ezelőtti halála
rendkívül megviselte.
A legtöbben ezt nem bírnák.
Ő opioidokkal tudta elviselni.
Pár héten belül
Alex Murdaugh elvonóra vonult a titkolt opioidfüggősége miatt.
És szinte azonnal
a rendőrség vizsgálódni kezdett a volt ügyfele, Curtis Edward Smith után.
Curtis Smitht vádolják Alex Murdaugh meglövésével.
A Hampton megyei bíróság beidézte.
A hatóságok többek között öngyilkosságban közreműködéssel
és biztosítási csalással vádolják.
Curtis Edward Smith azt mondta,
úgy érzi, átverték.
„Azt hittem, segíteni hív,
aztán jelenetet rendezett a fegyverrel.”
De azt mondta, nem egyezett meg Alex-kel, hogy megöli.
Az ügyfele ragaszkodik hozzá, hogy teljesen ártatlan?
Válaszolj csak!
Ha én lövöm le, már nem élne. És él.
A jelentések szerint ügyfele milliókat lopott az irodától.
Az összes pénzt drogokra költötte,
vagy másra is jutott a dollármilliókból?
Tudomásom szerint a nagy részét drogokra költötte.
Az szép adag Oxy.
És ki ez az Eddie Smith? Ki ez az Eddie bácsi?
Elkezdtünk kutakodni utána.
Több mint 160 000 dollárt utalt neki csekken keresztül
2020 októbere és 2021 májusa között. A legtöbb csekk 10 000 dollár alatti volt.
Kiszámoltam, az mennyi OxyContin. Tudják, ezért mennyit kapott volna?
114 évre elegendőt.
Komoly függőséggel számítva.
Nem csak OxyContint vett. Talán egy részéből, de nem az egészből.
De akkor hova tűnt a pénz?
És a fő kérdés nem is az, hogy hova tűnt, hanem hogy mikor tűnt el.
Csekket írt a kettős gyilkosság előtt,
sőt, közvetlenül utána is Curtis Eddie Smithnek.
Van köztük 24 000 dollár fölötti összeg is.
A forrásaim szerint az a legvalószínűbb elmélet,
hogy át akarta verni Eddie-t.
Nem kérte meg, hogy lője le.
Csak elhívta, és azt a látszatot akarta kelteni, hogy Eddie le akarta lőni,
ezért önvédelemből megölte.
Az egész sztori az elejétől kezdve bűzlik.
Eddie-re akarta terelni a gyanút a gyilkossági ügyben?
Igen, és nemcsak a saját ügyében,
hanem Maggie és Paul halála ügyében is.
2021. SZEPTEMBER 13.
A rendőrség vizsgálja a lehetőségét,
hogy Murdaugh sikkasztott a családja által alapított ügyvédi irodában.
Percekkel ezelőtt szemtanúi voltunk, hogy öt rendőrségi jármű
elhagyta a moselle-i birtokot,
itt Colleton megyében.
Nem tudjuk, mi zajlik éppen, de kiderítjük.
Annyi biztos, hogy most ment el öt rendőrségi jármű a birtokról.
A rendőrség bejelentette, hogy vizsgálják Alex Murdaugh gazdasági bűncselekményeit.
Aznap valakitől megtudtam,
hogy Moselle-ben házkutatást tartanak.
Arra jutottam, elmegyek, és megnézem a drónnal, látok-e valamit.
Ahogy felszálltam, hatósági kocsiknak tűnő járműveket láttam
elhajtani a birtokról.
Azt hittem, mindenről lemaradtam.
Pár nappal később, amikor alaposabban átnéztem az anyagot,
észrevettem a fegyvereket.
Egyből arra gondoltam, hogy ez nagy fogás.
Értesültem a házkutatásról,
és sikerült rögzítenem, hogy kipakolnak nyolc fegyvert a házból.
Egyértelműen látszik, hogy John Marvin kipakol két tok nélküli puskát.
Beraktak még pár dolgot a kocsiba, aztán a kennelekhez mentek,
elvittek egy vadászkutyát meg ezt-azt, és elhajtottak.
John Marvin és Buster. Talán csak vadászni mentek.
Nem lehet biztosan tudni.
De nemrég a birtokon kettős gyilkosság történt,
és a Murdaugh család tagjai vitték el a fegyvereket a rendőrség helyett.
Ez alapján azért nem nehéz arra gondolni,
hogy egyes fegyverek bizonyítékok lehettek,
amiket felhasználhattak volna a Murdaugh család ellen.
Ha a rendőrségnél lennének a gyilkos fegyverek, azt már tudnánk.
De nincsenek náluk, még mindig keresik őket.
Az út menti lövöldözés után egyértelműen kiderült, hogy Alex hazudott.
Ez volt a fordulópont, amikor sokakban felmerült,
hogy Alexnek nincs-e köze a felesége és a fia halálához.
Vagy hogy legalábbis igazat mondott-e arról, ami velük történt.
Valamiről már hazudott.
Egyre rosszabb megérzéseim voltak a Murdaugh családról,
ahogy a város többségének is.
A halottkémünk, Angela Topper
átnézte a korábbi halottkémi jegyzőkönyveket,
és nyilvánosságra hozta,
hogy a 2018-as ügyben,
Gloria Satterfield eltussolt halála kapcsán valami nem stimmelt.
A jegyzőkönyvben természetes halál szerepel, pedig elesett.
Ráadásul nem történ boncolás sem.
Írt egy levelet a rendőrségnek, és a segítségüket kérte.
Ezzel egyidőben
a rendőrség Alex gazdasági bűncselekményeit is vizsgálni kezdte.
A Satterfield család
minden dél-karolinai lapban azt olvashatta,
hogy megállapodtak velük.
De Gloria fiai erről semmit sem tudtak.
Megbeszélték: „Te kaptál pénzt? Mert én nem.”
Amikor ez az újságba került,
Eric felhívott, hogy itt valami nem stimmel.
Mondom, basszus!
A fiúk ebből semmit sem kaptak.
Semmit. Egy fityinget sem.
Látszólag lement egy peres eljárás.
A biztosító fizetett, de az ügyfelek nem kaptak pénzt,
ami lehetetlennek tűnt.
Úgy döntöttünk, beszélünk Murdaugh-ékkal.
Azt gondoltuk, azonnal válaszolni fognak,
hogy elnézést, csak félreértés történt,
a pénz a bankszámlán maradt, vagy letétben van.
De hallgattak.
Azonnal pert indítottunk,
hogy adatigénylést nyújthassunk be a dokumentumaikra és információikra.
Azt találtuk, hogy Alex Murdaugh nem ügyvéd volt.
Alex Murdaugh tolvaj volt.
Az ügy végére 4,3 millió dollárhoz jutott hozzá.
Az ügyfeleink ebből semmit sem kaptak.
Semmit.
Megforgatta bennünk a kést.
Felzaklat a dolog. Felhúz, hogy megtudtam, mi történt.
Felhasználta a testvérem nevét.
A saját irodája is gyanakodott rá. Mi megerősítettük.
És nem ekkor sikkasztott először
a Murdaugh iroda ügyfeleitől.
Bizonyítékunk van rá, hogy korábban is többször lopott.
Az ilyesmit nem 4,3 millió dollárral kezdik.
Alex Murdaugh dollármilliókat lopott.
A csalást 2015-ben kezdte,
és 2019-ben Satterfieldék ügyében is csalt.
Ronnie-val beszéltünk a rendőrséggel és az FBI-jal is.
Miattunk emeltek vádat a gazdasági ügyekben Alex Murdaugh ellen? Igen.
FRISS HÍREK
Most érkezett a hír.
A dél-karolinai rendőrség
letartóztatta Alex Murdaugh-ot.
Íme a rendőrségi fotója.
A vádemelés Gloria Satterfield halála kapcsán történt,
amikor a nyomozók szerint Murdaugh elsikkasztotta a kártérítést.
Ellopta a biztosító által fizetett milliókat
a jogos kedvezményezettektől, Gloria Satterfield fiaitól.
A régóta a Murdaugh családnak dolgozó házvezetőnő
egy Murdaugh-éknál történt állítólagos elesést követően hunyt el 2018-ban.
2021. OKTÓBER 19. 134 NAPPAL MAGGIE ÉS PAUL HALÁLA UTÁN
2021 októberében
Murdaugh-t beidézte Clifton Newman dél-karolinai kerületi bíró.
Nem állapítok meg óvadékot.
A tárgyalóteremben senki sem számított rá,
hogy a bíró nem fog óvadékot megállapítani Alex Murdaugh-nak.
Teljesen váratlan volt.
Alex Murdaugh ekkor jött rá:
ez a rendszer eddig kedvezett neki.
Mostantól nem számíthat rá.
Alex Murdaugh a börtönben ül.
Nincs több titok.
Alex jogaival élve nem válaszol a vádakra,
melyek szerint akár több millió dollárt is lophatott
családja jól menő ügyvédi irodájától és ügyfeleitől.
Buster a bizonyítékok szerint Las Vegasban szerencsejátékozott,
és több százezer dollár értékben adta el apja helyett
a családi vagyont.
A bizonyítékok között szerepelt néhány kép
John Marvinról és Busterről egy Las Vegas-i kaszinóból.
Eközben Alex Murdaugh börtönben ült.
Játszottatok is?
Igen, játszottam.
De másnap megjelent a hírekben, hogy hűtlenül kezelem a pénzt.
A szerencsejátékkal?
Ja. Valaki lefotózott minket John Marvinnal.
Ne viccelj!
Azt a kurva... Ez valami vicc?
Nem.
- Hogy ismertek fel? - Ja.
Úgy látszik, országosan ismert lettem.
Nagyon érdekesek Alex börtönbeli beszélgetéseinek felvételei.
Az ember egy ideig tudatában van, hogy veszik.
De egy idő után
visszaesik a megszokott beszédmódjába,
és a meccsről beszél, meg a menzás virsliről.
Tizenegyből kilenc meccs összejött.
Vasárnap. Tizenegyből kilenc. Nem semmi.
Ja.
Nyertem vagy hat levest,
négy adag virslit...
Tök jó.
Hamarosan kapcsoljuk az előre fizetett hívást. Hívó fél:
Alex.
Minden telefonhívást figyelünk és rögzítünk.
- Halló? - Halló, haver!
Jimék mondták, hogy az esküdtszék más ügyekben is vádat emelt ellenem
múlt pénteken. Nagyon túltolják, nem?
Ja, hát...
Már csak mindent a nyakamba akarnak varrni.
Igen, vágom.
De elbírom.
Stephen Smitht, Gloriát, meg minden hülyeséget.
Még mindig azt nyomják, hogy Gloria rejtélyes körülmények között halt meg?
Hogy mit?
Még mindig próbálnak ködösíteni a halála kapcsán?
Nem tudom.
És Stephen Smithről volt valami?
- Nem hiszem, hogy... - Nem kötik hozzánk?
Szerintem senki
nem vette komolyan.
- Kimondták, hogy nincs közünk hozzá? - Nem. A rendőrség nem mond semmit.
Még nyilatkozatot sem adnak ki róla.
Mi is ez a legutóbbi?
Nemrég bemondták, hogy valami...
Hogy fontos bizonyítékot találtak.
Mármint a...
A gyilkosságok ügyében.
Lassan egy éve történt a bűncselekmény,
és csak most kerülnek elő a törvényszéki bizonyítékok,
amelyek Alex Murdaugh-ot a tetthelyhez kapcsolják.
Will Folks. Üdvözlöm, uram!
A halottkém szerint Paul és Maggie 21.00 körül haltak meg.
Alex Murdaugh azt állítja, ő csak 22.07 körül ért Moselle-be,
ahol holtan találta a feleségét és a fiát.
Forrásaink szerint valamilyen folyadék
nagy erővel Alex Murdaugh ruhájára fröccsent.
Ez alapján Moselle-ben volt a gyilkosságok idején.
Nem fontos, mi a folyadék,
a lényeg az, hogy ez alapján ott volt Maggie és Paul halála idején.
Nem lehetett sehol máshol az áldozatok társaságában
a haláluk pillanatában.
És van még valami. Egy videó Paul Murdaugh mobilján, ami 20.44-kor készült.
Ezen a videón Alex nem látható, a hangja viszont hallható,
és közvetlenül a gyilkosságok előtt készült.
Tehát van még egy bizonyíték,
amely alapján Alex Murdaugh a tetthelyen volt a gyilkosságok idején,
vagy majdnem pontosan akkor.
Ez tehát megnyitja a lehetőségét,
hogy Alexnek köze volt a halálukhoz.
Mert most először bebizonyosodott, hogy ott volt a halálesetkor.
Talán nem ő ölte meg a fiát és a feleségét. Nem tudjuk biztosan.
De az biztos, hogy ott volt, amikor megtörtént.
Tudjuk, hogy tud valamit arról, mi történt velük.
Ilyen fröccsenést a nagy sebességgel lövő fegyverek okoznak.
Például egy puska, főleg közeli lövés esetén.
Arról is a FITSNews tudósított, hogy Paul Murdaugh mobilja a helyszínen volt.
A forrás megerősítette, hogy a telefonon egy videó található,
amelyen hallható, ahogy Alex Murdaugh a feleségével, Maggie-vel beszél
a gyilkosságok időpontjához közel.
Alex Murdaugh nem látható a videón, de a hangja hallható.
A felvételen időbélyeg is van, ami kulcsfontosságú bizonyítékká teheti.
A szerkesztőm előre megíratná velem a cikket, hogy egyből kirakjuk,
ha Alex Murdaugh bűnösnek bizonyul.
De nem tudom rávenni magam.
Borzasztó dolog egyáltalán belegondolni,
hogy valaki tényleg megöli a feleségét és a gyerekét.
Ez egy dinasztia bukása. A mennyből a pokolba.
Alex Murdaugh korábban csak ügyvédként járt ezen a bíróságon,
de azóta nemcsak kizárták az ügyvédi kamarából,
hanem kétrendbeli gyilkossággal is vádolják fia és felesége halálában.
Murdaugh ügyvédei ma délután
közleményben reagáltak:
„Alex-nek nem volt indítéka a gyilkosságokra.
Kérvényezzük a gyors eljárást.”
Az Állam kontra Richard Alex Murdaugh ügyet tárgyaljuk.
A Colleton megyei esküdtszék
2022 G. S. 15-592 ügyszámon emelt ellene vádat
Maggie Murdaugh meggyilkolása ügyében,
továbbá 2022 G. S. 15-593 ügyszámon Paul Murdaugh meggyilkolása ügyében.
Richard Alex Murdaugh! Ha így hívják, kérem, emelje fel a jobbját!
Lemond a vádirat felolvasásáról?
Igen, uram.
Mit vall, Richard Alex Murdaugh?
Bűnös, vagy nem bűnös
a bűncselekményekben, amelyekkel vádolják?
Nem vagyok bűnös.
- Hogyan kéri ügye vizsgálatát? - Isten és a haza előtt.
Köszönöm.
Óvadékot tehát nem állapítok meg.
Mindenkinek köszönöm.
Alexet most rengeteg figyelem éri a média és a bíróság részéről,
úgyhogy szerintem mindenféle csalásra, hazudozásra és lopásra fény fog derülni.
Kinézem Alex Murdaugh-ból, hogy megölte Pault és Maggie-t.
Nem érdekel, ki vagy, és mit tettél, ilyet senki sem érdemel.
Amiken Alex most keresztülmegy...
Ha ez mindig igaz,
akkor azt kapta, amit megérdemelt.
Sokaknak okozott szenvedést a hibáival.
Egyes hibák nagyobbak, mint a többi. És nem lehet őket visszacsinálni.
Elvesztettem egy hatalmas darabot a szívemből.
SZÁLLJ MAGASRA, MAL!
Nem találtam a helyem.
Újra bulizni kezdtem, mint egy kamasz.
Egy darabig elég hülyén viselkedtem.
Menekülni próbáltam.
Szerintem senki sem érti igazán,
mi történt.
Sok mindent hallottam már. Van, aki szerint Paul megérdemelte a halált.
Igen, hibázott, és sokaknak szenvedést okozott vele.
De senki sem érdemel halált.
A csónakbaleset, majd Paul és Maggie halála
az egész várost megrázta.
Én is mélypontra kerültem.
Próbáltam mindent feldolgozni, de közben normális 20 évesként viselkedni.
Ma itt ülök, és el tudom mondani úgy a történetemet,
hogy már nem kell félnem.
Elő tudom hozni az elfojtott érzéseket,
és az emlékeket, amiket próbáltam elfelejteni. Ehhez nagy erő kell.
Négy év után nagyon megváltozott a kapcsolatunk.
Nehéz volt elkezdenem újra Miley-val lógni
Mallory halála után, mert valahogy bűntudatom volt.
Miley és Mallory legjobb barátnők voltak, és nem akartam, hogy pótoljuk Malloryt
egymás életében.
Csak mi értjük meg, hogy min mentünk keresztül.
Mindennap eszembe jut, és nehéz továbbmennem Mallory nélkül.
De ezzel emlékezünk rá.
Nem felejtjük el.
Az igazságszolgáltatás számomra azt jelenti,
hogy megkapjuk a válaszokat. Tudni akarom, mi történt Gloriával.
A Satterfield család ügyvédje engedélyezte
a dél-karolinai hatóságoknak Gloria Satterfield testének exhumálását
a halála körülményeinek további vizsgálatára.
Tudni akarom, ki ölte meg Pault, Maggie-t és Stephent.
Szerintem Alex mást is titkol még.
Aki találkozik vele,
az valószínűleg ugyanezt érzi rajta.
Hamarosan kapcsoljuk.
Minden telefonhívást figyelünk és rögzítünk.
- Szia! - Szia!
Mi újság?
Semmi. Mi a helyzet?
Egy kérdés, Bus.
Felkerült valami erről a Netflixre?
Alex egy hónappal Gloria halála előtt kötött munkahelyi biztosítást Moselle-re.
Több mint 4,3 millió dollárhoz jutott a Gloria halála utáni kifizetésből.
A forgatás lezárultakor
még zajlott a nyomozás Gloria halála ügyében.
Mark Tinsley a Beach család nevében gondatlanságból okozott emberölésért
pert indított Mallory Beach 2019. februári halála miatt.
A forgatás lezárultakor a peres eljárás még nem indult meg.
A Murdaugh család hivatalosan tagadja,
hogy bármi közük van Stephen Smith halálához.
Alex, Randy, John Marvin és Buster Murdaugh
nem reagáltak megkeresésünkre.
A család szóvivője szerint jelenleg nem nyilatkoznak.
2022. július 14-én Alex Murdaugh ellen vádat emeltek felesége és fia megöléséért.
Ártatlannak vallotta magát. Ha elítélik, letöltendő életfogytiglant kaphat.
A feliratot fordította: Lipták András